AlexejDobrolubov/national_council_slovak_2010 huggingface dataset:
9. schôdza NR SR - 4.deň - B. popoludní
Dátum: 2024-02-06
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

105. Pani kolegyňa Plaváková, zase ste raz zopakovali, že dôvody na skrátené legislatívne konanie neboli a takto predložená novela nedáva zmysel, nedá sa prakticky načítať a poznať dôsledky. Potom ste spomínali výšku škôd, je to moja téma, tá, ten odkaz na, na to, že inflácia od roku 2006, tá inflácia od roku 2006 alebo zmena hodnoty peňazí je zhruba dvojnásobná. To znamená, ak tú sumu 266 vynásobíte, zaokrúhlite, tak vám vyjde 500, ak ju 2,6-násobíte, tak vám vyjde sedemstovka. Ale potom tie násobné, hranica malej škody by mala byť krát 10, čiže 7-tisíc, hranica väčšej škody 70-tisíc a hranica značnej škody 350-tisíc. Na tomto by sme sa vedeli dohodnúť asi aj s koalíciou. A potom ste sa pýtali, že čo to urobí v kombinácii so znížením, zníženými trestnými sadzbami, no, tisícky prípadov sa budú preklasifikovávať tak, že to nebudú závažné trestné činy, ale len trestné činy, nebudú to trestné činy, ale len prečiny alebo priestupky a tresty za nich budú niekoľkonásobne nižšie. Dokonca v prípade malej alebo väčšej škody to budú iba podmienky. A to, čo je nové, čo treba podčiarknuť a povedať aj kolegom poslancom odvedľa je, že keď skrátite tak premlčacie doby, že potenciálne možne vyšetriteľný prípad sa nevyšetrí, lebo prejde pri malej škode premlčacia doba tri roky alebo pri väčšej škode, ktorú vy, mimochodom, definujete až po 250-tisíc, keď to skrátite na päť rokov a to sa nevyšetrí, tak tí, ktorí sú poškodení, sa nedomôžu, nedostanú náhradu. A toto je, prosím, na zváženie, skúste to zvážiť, premyslieť, či to takto chcete. Lebo sa to dotkne vašich voličov, dotkne sa to Slovákov. Ďakujem, pani Plaváková.
9. schôdza NR SR - 4.deň - B. popoludní
Dátum: 2024-02-06
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

89. Pani kolegyňa Števulová, dvom veciam sa chcem povenovať, lebo vy ste sa pýtali vlády a pýtali ste sa vládnych poslancov, že ak teda ste presvedčení o tom, že tá novela Trestného zákona je správna a je aj správne predkladaná v zrýchlenom konaní, že či existuje nejaká autorita, ktorá vám to odobrila. Lebo keď ste spomenuli prezidentku, tak kolega Kéry povedal, že ona neni odborná autorita. A kto už iný, keď nie prezidentka republiky? Veď za chvíľku budeme mať iného prezidenta. Keď sa vyjadruje ku vážnej legislatívnej zmene, kto iný má byť nejakým garantom alebo nejakou autoritou? Ale povedzme si, či generálny prokurátor, alebo nejakí iní sudcovia Najvyššieho súdu alebo Ústavného súdu, alebo, alebo prokurátori vážení, alebo niekto, kto vám to teda odobrí? Vás to vôbec, vôbec sa vás to, vás to netrápi, že niečo predkladáte a že odborná verejnosť nad tým krúti hlavou? To je prvá vec. A druhá vec, dovoľte mi jeden konkrétny prípad, ktorý dobre poznám. Chlapík si prišiel požičať peniaze od viacerých ľudí v tichosti, nepovedal to. Ale po čase vysvitlo, že si napožičiaval viac ako dvestotisíc eur. A potom sa odsťahoval do iného mesta, chvíľku si vyhadzoval z kopýtka a žil krásnym životom. A už prešlo viac ako päť rokov, nastala tam nejaká chyba pri nejakom dátume narodenia, úplne proste drobná chybička, opravovalo sa to, naťahovalo sa to dodnes. Dnes by bol odsúdený tým, že je tam výška škody viac ako 133-tisíc, čo je dneska ešte veľká škoda, dostal by desať až pätnásť rokov. Zajtra, keď toto prijmete, tak dostane podmienku. A toto nie je fér. To vám ľudia spočítajú. Ľudí to bude bolieť.
9. schôdza NR SR - 4.deň - B. popoludní
Dátum: 2024-02-06
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

79. Ja som najprv celkom ocenil, že pán Eštok sa zdvihol a niečo povedal, a očakával som, že aspoň, aspoň si vypočuje tých pár faktických a nezdupká za plentu a, a ďalej. Podobne ako pán Gašpar tu stále vyťahoval nejakých čurillovcov a nejaký konkrétny prípad, že a ten mal dostať toľko a nedostal toľko a toto má byť zdôvodnenie, prečo ideme prijať novelu Trestného zákona, kde ideme skracovať trestné sadzby, zároveň s tým ideme upravovať smerom do, do kozmických výšin ideme upravovať výšky malej, väčšej, značnej a veľkej škody a ešte ideme skracovať aj dobu premlčania tak, aby niekto, kto prijme státisícové úplatky, aby sa doba premlča... premlčania skrátila na tri alebo na päť rokov. A toto má byť obhajoba, toto má byť obhajoba trestného, ako tejto trestnej novely? Že nejaký sudca alebo že niekto sa dohodol na, na vine a treste, a preto my ideme urobiť takúto trestnú novelu, ktorou vlastne všetkých svojich kamarátov obvinených alebo stíhaných alebo obžalovaných ideme vyviniť? Už sa ani k ich im, k ich trestom nedostaneme, ale nielen to, ale veď toto celé, ten celý mechanizmus sa potom prenesie do spoločnosti a my tu budeme mať ekonomickú trestnú činnosť a korupciu na dennom poriadku, lebo tá bude takmer beztrestná. Ja nechápem, ako mohol pán Šutej Eštok prísť s takýmto argumentom, že, že tam sa vtedy niekto dohodol a nedobre to bolo, a teraz ideme s takouto novelou. Veď tie veci úplne vôbec nesúvisia, tam nedali jednu, jeden konkrétny dôvod na to, ani on ani pán Janas, ani, ani ďalší kolegovia, že prečo je toto dobré. My toto tu namietame, že tá novela Trestného zákona je hlúposť. Prosím vás, prehodnoťte to.
9. schôdza NR SR - 4.deň - B. popoludní
Dátum: 2024-02-06
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

32. Pani kolegyňa Gažovičová pracovala na ministerstve školstva a má skúsenosti s tým, čo to znamená riadne legislatívne konanie, pripomienkové konanie, keď sa môže verejnosť a takisto aj odborná verejnosť, odborné kruhy vyjadriť k návrhom zákona. Sú prípady, keď prijímame zákon v zrýchlenom konaní a sú na to dôvody, potrebujeme to spraviť urgentne, lebo sú buď porušované ľudské práva, alebo sú ohrozené záujmy štátu v zmysle povedzme veľkých hospodárskych škôd, alebo hrozí nejaká iná vážna príčina alebo niečo, čo, prečo treba prijať veľmi rýchlo nejakú normu, aby sme mohli operatívne konať. No o tomto zákone už niekoľko mesiacov, dlhé týždne rozprávame, ak by platilo, že ja tak operatívne rýchlo ho potrebné prijať, tak by sme ho už asi prijali. My, my v koalícii ani v opozícii, my nemáme záujem na tom, aby sme, ak treba niečo veľmi rýchlo urobiť, lebo nám niečo zlé hrozí, aby sme robili prekážky alebo obštrukcie. Vážení kolegovia, toto, toto sa tu deje preto, lebo sme presvedčení o tom, že táto norma, ako ju predkladáte, nie je dobrá, nie je prospešná pre ľudí. A tak ako si, kolegyňa Gažovičová, ako si povedala, že toto prinesie, dokonca si spomenula ducha toho zákona, že nás bude strašiť a prinesie zlobu do spoločnosti na dlhé roky. Ten balans medzi tým, či je niečo urgentné, či potrebujeme prijať zákon urgentne alebo kvalitne, v tomto prípade je to norma, ktorá sa bude dotýkať nás všetkých. A som presvedčený, podobne ako ty, Tina, že, že máme prijať kvalitnú normu. Teraz nie sú dôvody na to, aby sme veľmi rýchlo ušili niečo, aby sme predišli nejakým ťažkým hospodárskym škodám. Ten tvoj príspevok bol dobrý a ten apel na kolegov nepri... (Prerušenie vystúpenia časomerom.)
9. schôdza NR SR - 3. deň - A. dopoludnia
Dátum: 2024-02-02
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

98. Milí, milé kolegyne, kolegovia, vážený pán minister, ja, pani Kalmárová, ak dovolíte, ja ostanem idealista. Ja verím v dobro človeka, dokonca si nemyslím, že som o niečo lepší ako moji kolegovia naľavo a napravo. Ja si úprimne myslím, že každý človek, čo tu sedí, tak má nejaké dôvody a nejaké, nejaké argumenty, prečo bude hlasovať tak alebo onak. Ja apelujem na to, aby sme všetci hľadali spoločne taký konsenzus, ktorý prinesie našim ľuďom spravodlivé riešenie. Ja si myslím, že aj pán Susko chce nájsť dobré riešenie. Dokonca si myslím, že pre veľa vecí, ktoré tam sú, aj má argumenty. A o tom, že kto z nás má, má patent na rozum, ja neviem. A ja chcem ostať idealistickým hľadačom pravdy a chcem nachádzať argumenty za a proti a potom sa podľa toho rozhodovať. A moje vystúpenie v tej prvej časti nebola ako neobjektívna kritika všetkého, čo tu oni predložia. Ja chcem hľadať nejaké styčné body a, a to východisko nech je najlepšie možné nie pre nich alebo pre nás, ale pre ľudí. Nech je to spravodlivé. V tomto ja, pani kolegyňa, ostanem úprimne a možno hlúpym idealistom, ale budem tú pravdu hľadať. A ja skôr sa snažím nájsť citlivú strunu aj na druhej strane, aj u pána ministra, aj u kolegov a kolegýň, preto ja si nikdy nedovolím ich odmietnuť alebo im vynadať, alebo ich napríklad vyhlásiť, že oni sú menej spravodliví ako my. Lebo keď toto urobím, tak už sám seba postavím za toho lepšieho a hodnotnejšieho, a vtedy skončila debata. Ja chcem ostať otvorený debate, aby sme podľa možností urobili čo najlepšiu vec pre ľudí. A takto apelujem na, na kolegov od vedľa a takto apelujem aj na všetkých ich voličov, aby sa nad tým zamysleli a dali lepšej, lepším riešeniam šancu. A ďakujem všetkým.
6. schôdza NR SR - 21. deň - A. dopoludnia
Dátum: 2024-01-23
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

178. Pán kolega Dostál, máte pravdu v tom, že opozícia je za napravenie transpozičného dlhu a že táto transpozíciou európskych smerníc... alebo tá transpozícia nie je tak nevyhnutná, aby muselo byť skrátené legislatívne konanie. Ale čo mňa viacej zaráža, vy ste spomenuli benevolenciu trestov. Tá benevolencia trestov príde vtedy, keď sa spoja všetky tie tri faktory. Jednak sa znížia trestné sadzby pre všetky druhy škôd, ale zároveň sa posunú hore, veľmi vysoko hore hranice škôd. A to, čo dneska, keď urobíte niekomu škodu vo výške povedzme 135-tisíc eur, čo na východnom Slovensku je trojizbový byt, po novom z veľkej škody, kde vám môže prepadnúť majetok, to spadne nie ani do značnej škody, ale vám to spadne len do veľkej škody od 35- do 350-tisíc a za to už po novom môžte dostať podmienku. To znamená... a ešte tam, keď do toho nakombinujete premlčacie lehoty, tak vy ako by ste desaťnásobne znížili trest páchateľom. A tá miska váh sa teda, teda veľmi prechyľuje od, od poškodených k páchateľom a páchateľom sa, tá benevolencia nie je len trochu, že trochu znížime trestnú sadzbu. Lebo vy nielenže znížite trestnú sadzbu z desať na pätnásť pôjdete na tri až osem, ale vy zároveň posuniete tie hranice tých škôd takým spôsobom, že vy sa dostanete o tri poschodia nižšie a o tri poschodia nižšie vám hrozí trest. To znamená, že vy tých páchateľov v tisíckach budete púšťať, nebudete ich postihovať a dopadne to na vaše mamy, otcov, na vaše deti. Toto je tak zlá a tak neprospešná vec a o nej sa musia ľudia dozvedieť. Ďakujem.
12. schôdza NR SR - 15.deň - B. popoludní
Dátum: 2024-05-14
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

12. Ďakujem veľmi pekne. Vážená pani poslankyňa, ja by som veľmi rád zachoval kľudný tón tejto debaty bez obviňovania, a tak ďalej. To, že ste ma obvinili z lobizmu, je úplne nefér, lebo som povedal, že kľudne môže byť, kľudne môže byť firma v nepráve, len vysvetľujeme, že kvôli jednej firme, a vy ste to teraz priznali vo svojom príspevku, vy meníte celú reguláciu. Slovenský právny systém by mal vlastne ako keby že riešiť dlhodobejšie trendy v oblasti či už obchodného práva, ale aj energetiky. A kvôli jednej firme vlastne sa nebude zmeniť regulačný alebo regulácia jednej, jedného celého hospodárskeho odvetvia. To znamená, že my stále poukazujeme na to, že poďme sa rozprávať, pustime do debaty všetkých aktérov daného problému z celého sektoru, a nielen jedného mesta a jedného podnikateľa. A prepáčte, a myslíme si, že SMER a HLAS tu bol strašne dlhé obdobie pri moci, aby práve takéto, takéto zákony mohol presadiť už dávnejšie a ten problém, o ktorom vy rozprávate o vašom meste, tak tu už bol strašne dlhé obdobie. A posledná vec, takto, že ja si myslím, že veľmi málo nás počúvate, lebo mnohokrát vám chceme pomôcť a kľudne aj za niečo vieme hlasovať. A možno keby ste urobili zákon v normálnom legislatívnom procese, tak by sme vám zaňho zahlasovali. Len vždycky sa zobudíte a niečo spravíte proste na poslednú chvíľu, a to je to, čo vám vyčítame. Je vás tu 79, dajte hlavy dokopy a predkladajte dobré zákony, respektíve vaša vláda.
12. schôdza NR SR - 14.deň - A. dopoludnia
Dátum: 2024-05-10
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

188. Vždy je veľmi zložité vystupovať po človeku, ktorý má taký talent rečnícky ako pán Pročko, ale teda ku pánovi, ku pánovi Farkašovskému. Ja, ja oceňujem to, naozaj dobre sa to počúva, je to ako keby aj vítané, že vlastne aj zo strany SNS môže, môže proste vyjsť niečo, čo znie aspoň konštruktívne, zároveň oceňujem aj ten vlastenecký nádych aj spojený s hokejom. Myslím si, že to, že tu niekto hovorí, že PS nie je vlastenecké, je úplne neuveriteľné, lebo to PS je zložené z ľudí, ktorí mali možnosť odísť iks-krát z tejto krajiny, zostali tu a bojujú za lepšiu krajinu pre, pre celú, pre celé Slovensko. No a teraz k tým voľbám, o ktorých ste hovorili, pán Farkašovský. No tak áno, však my rešpektujeme voľby, znova len tak hovorím, že vy ste mali päť percent, my sme mali osemnásť. V zásade vy ste tam ako keby že také teleso v tej koalícii, ktoré vydiera SMER a HLAS, ktorý v zásade vytvoril inštitúcie, ktoré chcete zrušiť. Dokonca to nevytvorilo nejaké biznisové krídlo SMER-u, ale vytvorilo to vlastenecké krídlo SMER-u, pán Maďarič. To znamená, že on reálne vytvoril organizácie, zaviedol nejakú kultúru, na ktorej bol všeobecný konsenzus aj v tom zlom liberálnom krídle, a vy to rušíte preto, lebo si to chcete prefarbiť na svoj, a teraz nemyslím váš osobne, ale váš taký ten demagogický obraz. A myslím si, že mnoho poslancov SMER-u a HLAS-u má s tým problém vlastne, čo robíte a trošičku aj sa hanbia, však sa bavíme medzi sebou, no len ich proste vydierate a proste hádžete sa o zem a v zásade oni vás musia počúvať. Tak tých päť percent zložených z nečlenov strany ináč, v skutočnosti vydiera celú koalíciu, takže nehovorte o demokratických voľbách, lebo vy máte malú legitimitu.
12. schôdza NR SR - 14.deň - A. dopoludnia
Dátum: 2024-05-10
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

162. Ďakujem veľmi pekne za slovo. Ja sa priznám, že ja som bol na chodbe a počúval som debatu, a keď som počul slovo, že 30 rokov, tak som si myslel, že sa idete baviť o 30-tych rokoch minulého storočia, preto som pribehol, lebo som teda chcel počuť vlastne názor SNS na toto obdobie. Lebo proste to, čo ste hovorili, kým som bežal do tej sály, mi strašne pripomínalo ten diškurz, ktorý vlastne v 30-tych rokoch v Slovenskej národnej rade začínal, kde sa proste vydefinovali nepriatelia tejto spoločnosti, a jadro z tej HSĽS nakoniec vlastne robilo ten neslávne slávny Slovenský štát a mnoho ľudí zo zvolením tej strany bolo deportovaných z nášho územia, slovenských občanov. A ja si naozaj veľmi prajem, aby ste to naozaj ako keby prehodnotili, že či ten človek, ktorý vám tento prejav napísal, je vhodný do tejto doby a do tejto atmosféry, lebo si myslím, že my nikoho neštveme proti vám, správame sa slušne, snažíme sa odpovedať, argumentovať a rozprávať o ministerke kultúry, ktorá svoj džob nezvláda. A vy proste normálne že otvárate tie najtemnejšie obdobia našej histórie, dokonca mne je tak ako aj že ľúto a spýtam sa na chodbe pána Michelka, ktorého ja považujem za intelektuála, s ktorým vo veľa veciach nesúhlasím, ktorý píše do literárneho týždenníka kade tade a sa ho spýtam teda, že či on naozaj s takýmto tónom a s takouto dikciou súhlasí, lebo ja som teda čítal niekoľko jeho článkov a akoby tento slovenský ľudácky fašizmus som tam nezažil.
12. schôdza NR SR - 12. deň - A. dopoludnia
Dátum: 2024-05-07
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

48. Ďakujem veľmi pekne. No, ty si sa pýtal, Jano, že prečo, že prečo si to môže dovoliť . No preto, lebo oni vedia, že slovenská krčma toto chce počuť. Oni chcú počuť človeka, ktorý sa povedzme odviaže, ktorý trestne po stole, ktorý je mačo, čávo, chlapík a tak ďalej. A proste oni to vedia, že to ich ako keby vyburcuje, a toto je, toto neni nič nové. To proste povedal Mečiar, ktorý hladkal Schifferovú, to urobil Slota, ktorý proste čural z balkóna, to spravil. Proste oni im ako kebyže, títo politici v zásade otvárajú ako keby veľmi skryté nálady alebo chúťky fakt že tých ľudí, ktorí sú frustrovaní. A oni proste s touto frustráciou pracujú, ju využívajú namiesto toho, aby otvárali škôlky, aby budovali ihriská, aby proste tých ľudí z tej krčmy dávali von. Oni ju tam... oni ich tam držia, aby vedeli nadávať na progresívcov, na slniečkarov, na neviem koho, na neviem koho, a potom sú ich hrdinovia, takí ficovci, takí všelijakí ľudia, ktorí sa proste odviažu a ukážu, že je v pohode si vypiť, že v pohode nadávať, je v pohode používať silné slová. A proste napríklad to Progresívne Slovensko sa snaží kultivovať tú debatu, a ako vidíte, ako sa tu právame, tak my sa snažíme byť ako keby vzorom správania, a niem, proste upúšťame proste chúťky z tých povedzme krčiem, ktoré sú po piatich borovičkách veľmi odviazané. Ďakujem.
12. schôdza NR SR - 11. deň - A. dopoludnia
Dátum: 2024-05-03
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

89. Ďakujem veľmi pekne. Mne je strašne ľúto, že je nás tu tak málo, aj keď chápem, že je piatok, aj ten tvoj prejav, Jano, bol v takom piatočnom nádychu, ale nie je to veľmi taká piatočná a poobedňajšia téma, je to veľmi dôležitá téma pre budúcnosť Slovenska. Vy ste sa zaoberali tými praktickými dopadmi, ktoré ten zákon prinesie. Ja sa skúsim v mojej faktickej poznámke pozrieť trošku do budúcnosti a ten, ten každý rok, čo my stratíme adaptáciou na novú, na novú dobu, bude veľmi kruciálny pre Slovensko, lebo ty si hovoril, že sa to týka cca 170-tisíc ľudí na Slovensku. Myslím si, že každým rokom budú pribúdať viac a viac takýchto ľudí kvôli tomu, že sú prinútení si robiť malé brigády, alebo dokonca mnoho ľudí chce mať mnohých zamestnávateľov, lebo proste novými technológiami si budú ľudia chcieť vymyslieť aj nové typy živobytia. A my proste nechceme umožniť ľuďom hľadať si nové typy živobytia, my chceme ich ako keby podrobiť a držať povedzme u jedného zamestnávateľa, aby to bolo pre nich nekomfortné mať povedzme viacerých zamestnávateľov. To znamená, že každým spôsobom, ako my môžeme umožniť malým živnostníkom, resp. zamestnancom mať iné typy zamestnania, im pomáhame a myslím si, že to by mala byť ako sociálnodemokratická agenda a nie proste tam ako kebyže stále sa zabávať tým, že ideme fárať, alebo že ideme byť pri páse, proste, samozrejme, je to dôležité, ale je veľmi dôležité sa zaoberať ľuďmi práce, ktorí takú istú dôležitú prácu robia, ako tí robotníci, ktorých stále ako kebyže vyzdvihujete na úkor slobodných matiek alebo, alebo mladých ľudí.
12. schôdza NR SR - 8.deň - A. dopoludnia
Dátum: 2024-04-26
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

13. Pán poslanec, dobre ste sa spýtali, že prečo tento nástroj teda schvaľujeme, keď ministerstvo hovorí, že ho už nebude potrebovať, lebo všetko sa bude vyplácať a všetko bude fungovať. No v prvom rade si myslím, že to nebude fungovať, aj kvôli tomu, že proste žiadne ministerstvo nie je neomylné, to je prvá vec. Druhá vec, vieme, aké problémy na tom ministerstve alebo na PPA-čke sú, a po tretie neviem, či si uvedomujete, že Európska komisia nám hrozí s mnohými sankciami, keďže táto vláda postupne deštruuje demokraciu, slobodné médiá a právny štát, súdy a tak ďalej a tak ďalej. A tým pádom nechceme, napríklad v PS-ku, aby sa poľnohospodári ocitli eh bez európskych peňazí, a povedzme keby to bolo len načas zastavené, tak aby mali možnosť získať zo štátneho rozpočtu nejaký prekleňovací úver, lebo banky by im to nedávali. To je tá úvaha za tým.
12. schôdza NR SR - 8.deň - A. dopoludnia
Dátum: 2024-04-26
Poslanec: Štefunko, Ivan (PS)
Druh vystúpenia: Vystúpenie v rozprave

7. Vážené dámy, vážení páni, pán predsedajúci, pán minister, v rámci 48 hodín bolo v zásade povedané všetko zo strany ministerstva aj zo strany poslancov, teda hlavne opozičných. Čo sa akurát deje, je, že dostávame informácie z... z... ako sa to hovorí že ľudovo, z trhu, to znamená, že či už poľnohospodári, alebo banky, ktorí komentujú tento návrh. A summa summarum, tento návrh pomôže v tejto situácii veľmi málo poľnohospodárom. Odhadom 5 až 7 % percent, teda tí, ktorí nemajú založené buď úrody, alebo stroje a tak ďalej, čo neznamená, že 5 až 7 % poľnohospodárov, ktorí sú v veľmi neistej situácii, nemôžu využiť tento nástroj, o ktorom sa bavíme. Teda myslíme si, že po šiestich mesiacoch trápenia aspoň niečo prišlo, a PS sa k tomuto postaví konštruktívne a tento návrh podporí. Ale. Myslíme si, že najbližšie obdobie by sme mali ako opozícia a myslím, že aj koalíciu by to malo zaujímať, sledovať, ako sa tento nástroj bude využívať, aké bude jeho plnenie, koľko poľnohospodárov ho využije a špeciálne s ohľadom na to, že je to považované ako niečo, čo má byť dlhodobý nástroj, ktorý sa môže použiť v prípade núdze. Teda svojím spôsobom testujeme finančný nástroj, ktorý sa už síce v minulosti použil pri cestovnom ruchu počas koronakrízy, ale do budúcnosti sa bude môcť použiť ako krátkodobé úverové financovanie zo strany štátu. Ako som včera hovoril, upozorňujeme ako opozícia, alebo špeciálne Progresívne Slovensko v tomto prípade, že si treba dať pozor na personálne zdroje SZRB. Treba si dať pozor na to, či banky, súkromné banky, nebudú túto... toto vnímať ako nelojálnu konkurenciu. Treba si dať pozor aj na náklady, ktoré podľa nás neboli dobre vyčíslené. To znamená, že napríklad keď sa poskytuje bezúročný úver zo štátnej banky a hovorí sa, že to nemá žiadny náklad na štátny rozpočet, tak kolega Kišš včera v rozprave správne poznamenal, že aj ušlé úroky zo strany štátu sú náklad na štátny rozpočet a v tom štátnom rozpočte sa mohli využiť na iné náklady, ktoré súvisia s inými prioritami, ktoré sa musia do budúcnosti hasiť, ako je školstvo a zdravotníctvo. Teda summa summarum budeme sa pozerať, ako tento nástroj bol využitý, ako bol hospodárne nevyužitý, koľko pôdohospodárom a poľnohospodárom to pomohlo, a zároveň či sa budú dodatočne úspešne vyplácať platby z I. piliera a platby z II. piliera, ktoré, ako pripomíname, sú veľmi dôležité pre zvyšovanie konkurencieschopnosti nášho agrosektora. Verím, že, že táto konštruktívna... alebo konštruktívny prístup zo strany opozície nebude vnímaný ako niečo, že koalícia urobila niečo dobré, lebo koalícia urobila niečo dobré po šiestich mesiacoch. Aj to, čo urobila, nie je dostatočné, ale znova hovoríme, že nám ide v prvom rade o osudy poľnohospodárov, o osudy vidieka, a preto tento návrh podporíme. Ďakujem veľmi pekne a ešte teda mi je ľúto, že, že koalícia sa na tejto dôležitej debate nezúčastňuje. (Potlesk.)
12. schôdza NR SR - 5.deň - B. popoludní
Dátum: 2024-04-23
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

12. Ďakujem veľmi pekne. No, mal by som reagovať na, na pána Hargaša, ale tam len takú ako kebyže malú poznámku na môjho kolegu Michala. Ja by som tomu dal šancu. A dal by som tomu šancu preto, lebo to, čo navrhol Jano Hargaš, vlastne umožní lepšiemu implement... lepšej implementácii toho zákona o verejnom obstarávaní, ktoré sme tu mali pred chvíľou, pred dvoma hodinami. To znamená, že, že bude oveľa viacej obstarávania, oveľa rýchlejšieho a tí lokálni starostovia a primátori, ktorí sú aj z HLAS-u, aj zo SMER-u, aj, aj nezávislí, aj možno z PS-ka, budú mať oveľa lepšiu prácu pri posudzovaní všetkých tých ako kebyže registrov, ktoré proste musia, musia sa dokladať pri verejných obstarávaniach, musia mať rôzne aj, aj proste ako kebyže napríklad musia doložiť, že či majú financovanie z banky na to, aby to vedeli realizovať, to verejné obstarávanie. To znamená, že v zásade tento Janov návrh pomôže tomu návrhu, čo ste vlastne chceli doobedu pretlačiť. To znamená, že ja byť koalíciou, ja by som ten akože zaujímavý návrh prijal a podľa mňa sa to zlepší či už len, či už podnikateľské prostredie, ale takisto aj život samospráv. Ďakujem.